**JAZYKOVÁ KOMUNIKÁCIA**

**Jazyk** ľudí je najdokonalejší prostriedok komunikácie. Okrem plnenia najdôležitejšej **dorozumievacej/komunikatívnej funkcie** je aj nástrojom **myslenia (pomenúvacia funkcia)** a **poznania** reality (**poznávacia/kognitívna funkcia**), ako i nástroj na vyjadrenie **emócií a vôle** (**estetická/expresívna funkcia**).

Jazyk ako systém jazykových znalostí existuje len v našej mysli, je to súhrn pravidiel, na základe ktorých vzniká **reč.** Reč je realizácia abstraktného jazykového systému v konkrétnom jazykovom prejave v komunikácii, je to vonkajšia – hovorená alebo písaná – podoba jazyka.

**Komunikácia** (dorozumievať sa, oznamovať) je prenos obrazu **informácie** medzi účastníkmi komunikácie (**komunikatmi**) v istej komunikačnej situácii pomocou spoločného systému znakov.

**Informácia** (text, rečový prejav) je myšlienkový obsah, ktorý odosielateľ oznamuje prijímateľovi, má rôznu podobu – od jednoduchej správy až po komplikované literárne dielo.

Každá informácia sa odohráva v komunikačnej situácii, na ktorú sa môžeme pýtať otázkami: **kto?** (autor), **čo?** (obsah), **komu?** (adresát), **prečo?** (cieľ/účel), **ako?** (štýl) a **kde?** (prostredie).

**DRUHY KOMUNIKÁCIE**

Komunikácia

**verbálna(slovná) neverbálna (neslovná)** 

+ ústna

+ písomná

**priama nepriama**

**bežná oficiálna**

**monologická dialogická**

**asertívna devalvujúca (agresívna)**

**efektívna neefektívna**  

| **verbálna** | prostredníctvom jazykových prostriedkov | **neverbálna** | prostredníctvom nejazykových prostriedkov – mimika, gestá |
| --- | --- | --- | --- |
| **priama** | obaja účastníci sú v priamom kontakte, často nepripravená, spontánna (spätná väzba) | **nepriama** | účastníci komunikácie nie sú v tej istej chvíli na tom istom mieste, dorozumievajú sa sprostredkovane (SMS, čet...) |
| **bežná** | v súkromnej sfére, nespisovné slová, slangové výrazy, rodinné slová, skratky, rôzna modalita viet | **oficiálna** | verejná sféra, napr. štátna správa, spisovný jazyk, zdvorilostné formulky, spoločenský odstup, odborné slová, kancelarizmy... |
| **monologická** | hovorí iba jeden účastník, komunikačné roly sa v priebehu komunikácie nestriedajú | **dialogická** | komunikujú najmenej dva účastníci komunikácie, komunikačné roly sa striedajú |
| **asertívna** | autor si cení seba samého ako osobnosť, presadzuje svoj názor alebo postoj, ale zároveň neuráža a toleruje iných komunikantov | **devalvujúca** | realizuje sa bez uplatnenia zdvorilostného princípu a často je sprevádzaná agresivitou |
| **efektívna** | Spolupracujú obaja účastníci komunikácie, snažia sa byť navzájom ústretoví, využívajú spätnú väzbu | **neefektívna** |  |

**KOMUNIKAČNÝ REŤAZEC**

















**Komunikát –** je základnou jednotkou jazykovej komunikácie. Prenáša sa prostredníctvom kódu alebo média (komunikačný kanál).

**Text –** je uzavretá jazyková jednotka s logicky usporiadanými vetami a hierarchicky odstupňovanými časťami (veta, odsek, kapitola), ktoré vyjadrujú ucelený myšlienkový celok. Jednotlivé časti textu nemožno niekedy pochopiť bez poznania obsahu a funkcie iných častí textu (textový **kontext**).

**Kód –** v komunikácii rozumieme **jazyk ako systém znakov a jazykových pravidiel**. Prostredníctvom kódu sa prenáša komunikát.

**Kódovaním** meníme vo vedomí obsah informácie do jazykovej podoby, napr. meníme svoje myšlienky na zvukom zhmotnené slová a informáciu vysielame.

**Dekódovaním** meníme signál (rečový, zrakový....) na myšlienkový obsah v mozgu.

**Komunikačný kanál alebo médium** je časť komunikácie, v ktorej sa prekonáva vzdialenosť medzi účastníkmi komunikácie, napr. vzduch, signál, a informácia je prenášaná od autora k prijímateľovi.

**Komunikačný šum** v komunikácii sťažuje prenos informácie alebo zapríčiňuje nesprávne pochopenie (napr. nekvalitne vytlačený text, nečitateľné písmo, zlá výslovnosť, zlý zvuk aparátu, porucha televízneho signálu..., ale aj neznalosť pravopisu či jazyka, v ktorom účastníci komunikujú) – **defektná komunikácia.**

**Komunikačná situácia –** je súhrn sociálnych a technických podmienok, v ktorých sa komunikačná udalosť koná. Patrí do nej autor, adresát, vzájomný vzťah komunikantov, obsah jazykového prejavu, prostredie.

**ZÍSKAVANIE A SPRACOVANIE INFORMÁCII**

**Zdroje informácií**

| **primárne** informačné pramene | informácie hľadáme v originálnych, nespracovaných textoch | **kniha**, článok v **časopise**, článok na **webovej stránke**... |
| --- | --- | --- |
| **sekundárne** informačné pramene | informácie vyberáme z primárnych prameňov | **katalogizačný lístok** – heslovitý údaj o knihe  **signatúra** knihy – označenie písmenom a číslom  **anotácia**  **menný a vecný register**  **obsah** knihy  **resumé/abstrakt**  **internetový portál**  analýzy umeleckých diel, spracované obsahy diel... |
| **Terciárne** informačné pramene | informácie vyberáme zo sekundárnych, niekedy i z primárnych prameňov | **použitá literatúra**  **zoznam literatúry (bibliografia)**  **výsledok vyhľadávania** na internete  **rešerš** |

**Kniha –** informácie o nej podávajú:

* **záložka na obálke –** stručná informácia o obsahu;
* **obsah –** zoznam kapitol s údajmi o stranách;
* **menný a vecný register –** abecedný zoznam mien, termínov, pojmov;
* **marginálie –** stručné poznámky na vonkajšom okraji stránky;
* **resumé –** stručný výťah obsahu textu, súhrn, prehľad, zhrnutie záverov, často v cudzom jazyku;
* **použitá literatúra –** abecedný zoznam použitej literatúry; v odbornej literatúre sa zvlášť uvádza **citovaná literatúra.**

**Kartotéka –** je nosič informácií vo forme sady lístkov alebo počítačových dát usporiadaných podľa vopred stanovených zásad. Spracovaním kartotéky do strojom čitateľnej podoby vzniká databáza.

**Bibliografický záznam –** je záznam priezviska, iniciály mena autora, názvu diela, miesta vydania, vydavateľstva, roku vydania, prípadne počtu strán alebo strany, z ktorej sme použili informáciu. Obsah a formu upravuje Slovenská technická norma.

**Rešerš –** je prehľad, súpis poznatkov a údajov o téme získaných z primárnych a sekundárnych prameňov, napr. z knižných katalógov.

**Anotácia –** je stručná charakteristika obsahu knihy, článku, dokumentu, kompaktného disku (CD), videozáznamu a pod. (s uvedením napr. vydavateľstva, roku vydania, prípadne ceny, počtu strán, mien účinkujúcich hercov, času vysielania...)

**SPÔSOBY ZÁZNAMU TEXTU**

**Osnova** jenajstručnejší prehľadný záznam obsahu textu v bodoch, v heslách, zvyčajne menných vetách.

**Konspekt (výťah z textu)** je záznam základných údajov, hlavných myšlienok, príkladov, dôkazov i doslovných citátov z počutého alebo prečítaného odborného textu. Je to zhustený obsah textu sledujúci jeho štruktúru. Zachytáva obsah všetkých častí textu podrobnejšie než osnova, obsahuje konkrétne údaje, zaznamenané v hutných vetách (často aj bez slovesa). Forma konspektu závisí od prijímateľa textu. Využívajú sa farby, podčiarkovania, číslovania jednotlivých bodov...

**Téza** je stručne zhrnutá myšlienky, z textu vyplývajúca zásada vyjadrenia ucelenou vetou. Od osnovy a konspektu sa odlišujetým, že nemusí komplexnosťou ani poradím vystihovať stavbu textu a viac sa zhoduje s výrazmi a formuláciami v texte.

**Voľná citácia** sa využíva v rečníckych a publicistických textoch, pri ktorých sa neuvádza autor či dielo, z ktorého citovaný text pochádza.

**Parafráza** je voľné prerozprávanie; voľné spracovanie cudzej predlohy – vyjadrenie rovnakého deja, myšlienky alebo motívu iným spôsobom. Nevyskytuje sa v odbornom štýle.

**Mapa mysle** – pojmová mapa – je grafické spracovanie hlavných, najdôležitejších myšlienok cudzieho textu. Môžeme ju využiť aj pri príprave a tvorbe vlastného textu.

**Brainstorming –** skupina ľudí produkuje nápady, riešenia, námety.

**ŠTÝLOTVORNÝ (textotvorný) PROCES**

je časť komunikácie, v ktorej naše predstavy a myšlienky vyjadríme slovami a premeníme na konkrétny ústny alebo písomný jazykový prejav (realizácia rečového kódu). Pre úspešnú realizáciu textotvorného procesu musíme dobre ovládať **prostriedky jazykovej komunikácie.**

**PROSTRIEDKY JAZYKOVEJ KOMUNIKÁCIE**

| **VERBÁLNE** | **lexikálne** |  | slová, slovné spojenia |
| --- | --- | --- | --- |
| **gramatické** | **morfologické** | tvary slov, slovné druhy |
| **syntaktické** | spájanie slov do viet a viet do textu |
| **zvukové** | **hlásky (fonémy), kvantita hlásky** | rozlišujú význam slova *(plot – plod)* |
| **prízvuk** | pri splývavej výslovnosti identifikuje slová *(zaťa ženie – zaťaženie)* |
| **koncová melódia vety** | Rozlišujeme otázku a oznámenie *(Ide domov. Ide domov?)* |
| **NEVERBÁLNE** | **poprijazykové** | **vizuálne** | grafické (forma tlače – typ písma, farba, obrázok), mimika, gestika, postoj tela |
| **zvukové** | sila hlasu |
| **mimojazykové** |  | * zafarbenie hlasu; * výzor autora (imidž); * vzdialenosť medzi komunikantmi (proxemika); * dotyky pri reči (haptika); * pôsobenie hudby popri slove... |

**Fázy štýlotvorného procesu**

1. **výber témy**
2. získavanie informácií súvisiacich s témou, triedenie faktov, písanie poznámok (**konspekt, výstrižky, citáty, zoznam bibliografických odkazov)**;
3. písanie konceptu
4. hĺbkové usporiadanie obsahových častí textu podľa autorského zámeru (**voľba slohové postupu a útvaru, kompozícia textu...)**
5. povrchová organizácia textu – **výber verbálnych a neverbálnych prostriedkov** (štylizácia textu podľa autorského zámeru – napr. výber hovorových slov alebo termínov, štylistických figúr, schém, grafov), kontrola textu;
6. písanie **čistopisu** – kontrola pravopisnej, štylistickej a gramatickej správnosti textu pomocou slovníka alebo príručky pred prepísaním.

**Jazykový štýl –** je formálne (povrchové) usporiadanie výrazových prostriedkov textu do zmysluplného celku. Prejavuje sa v cieľavedomom výbere verbálnych a neverbálnych prostriedkov a v ich zákonitom usporiadaní v texte (jazykovom prejave). Faktory, ktoré počas tvorby textu ovplyvňujú jeho podobu, sa nazývajú **štýlotvorné činitele.**

Jazykový štýl v súčinnosti so slohovým postupom formuje **slohový útvar/žáner.** V konkrétnej komunikačnej situácii sa v žánri uplatňujú znaky viacerých jazykových štýlov alebo slohových postupov (**hybridizácia**).

Výber jazykových i nejazykových prostriedkov štýlových vrstiev ovplyvňuje aj zvolený **autorský zámer** a **slohová činnosť** (slohový postup).

| **Subjektívny činiteľ** | **Objektívne činitele** |
| --- | --- |
| **autor/odosielateľ**   * individuálne vlastnosti odosielateľa informácie (*Koľko má rokov? Je to žena alebo muž? Dospelý alebo dieťa? Aká je jeho intelektuálna úroveň? Je vzdelaný? Čo je jeho povolaním?)* | **téma –** obsah jazykového prejavu *(O čom je jazykový prejav? Čo je obsahom informácie? Je to vyjadrenie lásky? Je to vyslovenie spoluúčasti?)*  **funkcia –** zámer autora jazykového prejavu *(Načo má slúžiť jazykový prejav? Autor chce informovať prijímateľa? Opísať predmet? Porozprávať vtip? Vysvetliť učivo? Uvažovať o živote?)*  **situácia –** podmienky, v ktorých sa uskutočňuje komunikácia *(Kde a ako sa realizuje komunikácia? V súkromí? Na verejnosti? Ústne? Písomne? Aké prostredie? Hlučné? Je v momente komunikácie prítomný prijímateľ a zapája sa? Je to monologická komunikácia?)*  **adresát/prijímateľ –** individuálne vlastnosti prijímateľa informácie *(Kto je adresátom? Aký vzťah má k autorovi? Koľko má rokov? Aké má vzdelanie?)* |

**ROZDELENIE JAZYKOVÝCH ŠTÝLOV**

| **Subjektívne** | **Subjektívno-objektívne** | **Objektívne** |
| --- | --- | --- |
| **hovorový štýl**  sféra bežnej komunikácie | **publicistický štýl**  sféra masmediálnej komunikácie | **administratívny štýl**  sféra oficiálnej, úradnej komunikácie |
| **umelecký štýl**  sféra komunikácie slovesného umenia | **rečnícky štýl**  sféra ústnej verejnej komunikácie | **náučný štýl**  sféra vedeckej komunikácie |

**Individuálny štýl –** každý autor je jedinečná bytosť, charakteristická osobnosť. Poznávaním sveta, štúdiom, komunikáciou s inými ľuďmi a produkciou textov vytvára svoj individuálny spôsob komunikácie. Individuálne osobitosti zaznamenávame v spôsobe reči, výslovnosti, využívaní výrazových prostriedkov.

**VYUŽITIE SLOHOVÝCH ÚTVAROV/ŽÁNROV V JAZYKOVÝCH ŠTÝLOCH**

|  | | **Jazykový štýl** | **Slohové útvary (žánre)** |
| --- | --- | --- | --- |
| **KOMUNIKÁCIA** | **súkromná** | **hovorový** | * ústne (rozhovor, telefonický rozhovor...) * písané (súkromný list, SMS...) |
| **verejná** | **administratívny** | * dokumentárne (zápisnica, protokol...) * oznamovacie (životopis, žiadosť...) * heslové (rozvrh hodín, školské vysvedčenie...) |
| **rečnícky** | * agitačno-propagačné (politická reč, súdna reč...) * náučné (vedecký referát, diskusný príspevok....) * príležitostné (prejav, príhovor...) |
| **publicistický** | * spravodajské (správa, interview...) * analytické (glosa, úvodník...) * beletristické (fejtón, reportáž) |
| **umelecký** | * lyrické (sonet, óda..) * epické (epos, báj...) * dramatické (tragédia, komédia...) |
| **náučný** | * výkladové (výklad, recenzia...) * opisné (posudok, odborný opis...) |

\*pomôcka – skratka **HARPUNA**

**Slohový postup** je **obsahové** (hĺbkové) členenie zložiek textu s ohľadom na funkciu jazykového prejavu a **na autorský zámer** (informovať, porozprávať, opísať, vysvetliť alebo uvažovať, získať iných na svoju stranu – presvedčiť ich). Spolu s jazykovým štýlom sa podieľa na formovaní **slohového útvaru/žánru.**

| **Slohové postupy** | **Základné slohové útvary** |
| --- | --- |
| **ROZPRÁVACÍ**  **Je založený na časovej následnosti** (dejovej línii) alebo postupe **príčina a následok,** zachytáva udalosti, ako sa odohrávajú v čase a v priestore. **Každý príbeh je jedinečný, neopakovateľný.** | **rozprávanie**  epos, bájka, rozprávka, povesť, novela, román, fejtón... |
| **INFORMAČNÝ**  Obsah tvorí množstvo **faktov, údajov** – odpovedí na otázky: *kto, čo, kedy, kde.* **Nič nevysvetľuje, iba konštatuje.** | **správa**  **oznam**  hlásenie, pozvanie, plagát, inzerát, telegram, zápisnica, protokol... |
| **VÝKLADOVÝ**  Zachytáva **vnútorné vzťahy** (funkčné, príčinné a následné) medzi jednotlivými faktami.  **Výklad analyzuje,** porovnáva, rozširuje nové poznatky, poúča.  **Úvaha interpretuje** už vyskúmané, **subjektívne** hodnotí známe fakty, vysvetľuje, porovnáva, navrhuje riešenia... | **výklad**  prednáška, recenzia, diskusný príspevok, úvaha, úvodník, komentár, editoriál, glosa... |
| **OPISNÝ**  Sústreďuje sa na **zachytenie znakov, vlastností** osôb, predmetu (osoby, veci, deja, postupu, činnosti...). Vystihuje podobu predmetu objektívne, ale i subjektívne (náladový opis) **Jednotlivé znaky predmetu radí autor v logickej línii postupu.** | **opis**  odborný opis, náladový opis, opis osoby, opis pracovného postupu, charakteristika, posudok, reportáž |

**OPIS**

**Opis** je základný slohový útvar opisného slohového postupu. Zachytáva jedinečné znaky a vlastnosti, ktorými sa predmet odlišuje od podobných predmetov.

**Kompozícia opisu**

Všetky útvary opisného slohového postupu majú **úvod, jadro, záver.** Napriek tomu, že má opis voľnejšiu kompozíciu ako rozprávanie, autor musí dodržať logickú postupnosť. Zvolí si miesto, odkiaľ začne pozorovať a opisovať.

**Postup v opisovaní predmetu**



+ sprava doľava + spredu dozadu 

alebo naopak, alebo naopak,





+ zhora dole + od stredu k obvodu

alebo naopak, alebo naopak.

**UMELECKÝ OPIS**

Pri umeleckom opise sa jednotlivé znaky a vlastnosti opisovaného objektu vyjadrujú prostredníctvom metafor, personifikácii, básnických prívlastkov a prirovnaní. Použitím týchto básnických prostriedkov vzniká text umelecky zafarbený. S umeleckým opisom sa často stretávame v literárnych dielach, v beletrii. Čitateľovi poskytuje umelecký zážitok. Opísať niečo prostredníctvom umeleckého opisu môžeme čokoľvek, no najčastejšie to býva krajina, príroda, ročné obdobie.

Umelecký opis na rozdiel od obyčajného opisu nie je len vymenovanie určitých znakov opisovaného objektu, no mal by v čitateľovi vyvolať umelecký zážitok. Preto musíme popustiť uzdu svojej fantázie a jednotlivé znaky opísať použitím [**básnických prostriedkov**](http://slovencina.eu/sloh/basnicke-prostriedky/) (Nejaký prírodný úkaz môžeme prirovnať niečomu typickému len pre ľudskú spoločnosť, pôsobí to zaujímavo. Napr. *vtáčí spev ako koncert, skalnaté bralá ako strážcovia, hviezdy ako svetlá v tmavej sále*.

Pozorne si treba všímať aj farby a ich rôznorodosť. Dodáme tým celému textu výtvarný ráz. Každú farbu môžeme k niečomu prirovnať alebo bližšie vyjadriť jej odtieň. *Červená ako krv, ako jahody ako muchotrávka… zelená ako tráva jarná či ako borovicový les, žltá ako citróny alebo ako kanárik.* Poprípade môžeme aj jednotlivým farbám dať nejaký prívlastok aby si ich vedel čitateľ lepšie priblížiť. *Chladná modrá, hrejúca oranžová, snehová biela, pieskovo hnedá, smutno sivá, sladká ružová, malinovo červená.*)

Nezabudnúť na zvuky, ktoré môžeme vyjadriť pomocou **zvukomaľby**. Predstava nejakého zvuku vyvolá v čitateľovi pocity akoby tam bol on sám. Poskytnime mu ten zážitok. *Bubnujúci dážď, zurčiaci potok, krákajúce vrany, ruch mesta*, ale aj také *mrazivé ticho zimného lesa* mu určite pripomenie známe pocity.

**Príklady na využitie umeleckých jazykových prostriedkov**

*biele húsky, zlatisté slnce, blankytné nebo, smaragdová zeleň, mesiac sa díval, zlatistý les, les tichučko spí, fialka skloní hlavu, zubaté slniečko vykuklo, sluka – posol jari, škovránok – spevák výšin, vesna, luna, kdes´, sťaby, opojenie*

**HOVOROVÝ ŠTÝL**

**Komunikačná sféra:** súkromná (rodina, priatelia), záujmová (spoločenské aktivity), pracovná (škola, pracovisko)

**Komunikanti:** súkromná osoba súkromná osoba

**Funkcia:** bežná komunikácia v neoficiálnom alebo polooficiálnom styku na pracovisku, v záujmovej oblasti; súkromná komunikácia s priateľmi, rodinnými príslušníkmi, susedmi...

**ZNAKY HOVOROVÉHO ŠTÝLU**

**Ústnosť, spontánnosť**

* prejavuje sa aj v niektorých písaných útvaroch (napr. list priateľovi alebo príbeh do časopisu);
* nepresné údaje, absencia termínov *(volal okolo tretej...);*
* nepriame/obrazné pomenovania a frazeologizmy *(akoby mu z oka vypadol...);*
* pestrá modalita viet; napr. zvolacie, opytovacie vety; nedokončené vety; expresívna vetná stavba (napr. vynechaný vetný člen – elipsa: *a jeho zrazu nikde..);*
* intonácia vety sa stáva významotvorným prvkom *(Predsa príde...* – tá istá veta môže vyjadrovať prekvapenie, ľútosť, radosť...).

**Konverzačnosť**

* dialogická podoba textov.

**Súkromnosť**

* vplyv zemepisného nárečia (napr. prízvuk, nerešpektovanie dlhej hlásky, chyby v gramatických tvaroch) a slangu;
* nedodržanie pravopisnej a výslovnostnej normy;
* mimovoľne použité kontaktové slová *(oné, viete, že, takže);*
* rodinné slová *(Paľo, Miloško, tatino...).*

**Situačnosť**

* využívanie neverbálnych prostriedkov (posunky, gestá, malá vzdialenosť medzi komunikatmi);
* časté ukazovacie zámená (aj zbytočne).

**ÚTVARY HOVOROVÉHO ŠTÝLU**

* **klasické**

*ústne*

**rozprávanie** príbehu, vtipu, **telefonický rozhovor, hádka, debata, polemický rozhovor, diskusia**

*písané*

**súkromný list, oznámenie, blahoželanie, kondolencia** (posledné dva útvary majú aj ústnu podobu)

* **moderné**

**četovanie/čet/chat, odkaz na záznamník, e-mail, esemeska/SMS, vizitka, inzerát, reklama** (televízna alebo rozhlasová má aj ústnu podobu)

**Hovorový štýl** je subjektívnym jazykovým štýlom bežnej komunikácie. Podľa vzťahu medzi komunikatmi a podľa prostredia, v ktorom sa bežná komunikácia uskutočňuje, rozlišujeme súkromná a neoficiálnu či polooficiálnu komunikáciu.

**SÚKROMNÝ LIST**

**Rámcové časti listu**

1. **Úvodná rámcová časť listu:**

* údaj o mieste a dátume sa píše v pravom hornom rohu;
* po oslovení sa namiesto výkričníka častejšie píše čiarka, text pokračuje na novom riadku; ak začíname list pozdravom, oddelíme ho od ostatného textu čiarkou.

1. **Jadro listu:**

* v texte listu vyčleňujeme odsek zakaždým, keď prechádzame na nový motív;
* v celom liste prejavujeme úctu adresátovi a píšeme zámená *Ty, Vy, Tvoj, Váš* vo všetkých tvaroch veľkým písmenom.

1. **Záverečná rámcová časť listu:**

* zdvorilostná formulka na záver alebo pozdrav na rozlúčku;
* vlastnoručný podpis.



Bardejov 11. 9. 2018

Ahoj, Janko,

už dlho som Ti nepísala, ale chcem to napraviť.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lúči sa s Tebou



**ADMINISTRATÍVNY ŠTÝL**

**Komunikačná sféra:** pošta, banka, úrady, súdy a pod.

**Komunikanti:** súkromná osoba inštitúcia, inštitúcia inštitúcia

**Funkcia:** sprostredkovať príjemcovi presnú údaje, fakty bez doplňujúcich a vysvetľujúcich detailov

Je to **objektívny štýl** – subjekt autora, ale aj príjemcu sa vedome potláča. V administratívnom štýle nachádzame najčastejšie **informačný slohový postup** (napr. zákon, poštový poukaz....), **výkladový slohový postup** (napr. vyhláška, výzva...) a **opisný slohový postup** (napr. životopis, posudok pracovníka....).

Niektoré útvary administratívneho štýlu podliehajú požiadavkám **štátnej normy.**

**ZNAKY ADMINISTRATÍVNEHO ŠTÝLU**

* **adresnosť, verejnosť**

niektoré útvary majú konkrétneho adresáta, napr. úradné listy, iné sú adresované celej verejnosti, napr. zákony, vyhlášky;

* **vecnosť** a **neutrálnosť, objektívnosť**

presné vyjadrenie s cieľom vylúčiť omyl; absencia citovo príznakových slov;

* **knižnosť, písomnosť**

prejavuje sa v používaní kancelarizmov, cudzích slov, vo využívaní multiverbizácie, príčastí, prechodníka, uprednostňovaním menného vyjadrovania; prevláda oznamovacia veta, zložené súvetia;

* **stručnosť, schematickosť**

útvary neprinášajú informácie navyše, majú často predtlač, podliehajú štátnej norme; využívajú sa zaužívané – stereotypné formulácie, napr. na konci úradných listov.

**ÚTVARY PODĽA URČENIA**

* **dokumentárne**

(záväzne sa archivujú): **zápisnica, protokol –** rozšírená zápisnica s podrobným dokumentačným zápisom, **maturitný protokol, triedny katalóg, potvrdenka, zmluva, zmenka, akcia, rezolúcia** a pod.

* **oznamovacie**

(dokumenty s krátkodobou alebo dlhšou aktuálnosťou): **vyhláška, zákon, prípis, smernica, oznámenie, hlásenie, telegram, životopis, žiadosť, prihláška, reklamácia, upomienka, splnomocnenie, objednávka** (kontextová alebo predtlačená) a pod.

* **heslové**

(často majú predpísanú predlohu, sú časovo limitované, všetky sa nearchivujú): **súpis, zoznam, prehľad, rozvrh hodín, poštová poukážka, školské vysvedčenie, diplom, faktúra, cestovný príkaz, bankové tlačivo, test** (aj napr. elektrospotrebiča, motora a pod.).

**ÚTVARY PODĽA FORMÁTU**

* **A4**

napr. **zákon, vyhláška, sťažnosť, úradný list – žiadosť, životopis**

* **A6 a menšie**

napr. **objednávka, oznámenie, poštový peňažný poukaz, splnomocnenie, úradné tlačivá**

**ÚRADNÝ LIST – ŽIADOSŤ**

**Rámcové časti listu**

1. **Záhlavie/hlavička:**

* meno a priezvisko žiadateľa, adresa – čiarkou sa oddeľuje: ulica a číslo, poštové smerovacie číslo a miesto.

1. **Adresa príjemcu:**

* norma vyžaduje písať adresu príjemcu v listoch bez predtlače na ľavú stranu (vľavo od rovnakej zvislice ako text). Ak posielame úradný list v obálke s priesvitnou časťou pre adresu, píšeme adresu príjemcu vpravo.

1. **Miesto a dátum:**

* píšeme vždy vpravo v poradí: deň, mesiac, rok, do dvoch riadkov alebo do jedného riadka bez čiarky a bez bodky na konci.

*Láb 8. mája 2010;*

*Láb*

*17. 5. 2010*

**4. Vec:**

* heslo sa považuje za názov, preto sa za ním nepíše bodka. Ak je v texte predtlač na heslo Vec, obsah listu alebo druh písomnosti sa napíše pod heslo a podčiarkne sa:

Vec

*Žiadosť o prijatie do pracovného pomeru*

Ak heslo Vec nie je predtlačené, heslovité vyjadrenie obsahu listu sa uvedie po vynechaní dvoch prázdnych riadkov:

*Prijatie do zamestnania – žiadosť; Žiadosť o miesto*

**5. Text žiadosti:**

* prináša presnú formuláciu našej požiadavky. Naše vyjadrovanie má byť slušné a jazykovo správne.

**6. Záver:**

* obsahuje zdvorilostné formulky, ktoré sa od ostatného textu oddeľujú jedným riadkom a tvoria samostatný odsek. Ak je súčasťou záverečnej formulky **pozdrav**, za vetou sa **nedáva bodka.**

*Za kladné vybavenie vopred ďakujem. Teším sa na spoluprácu.*

(voľný riadok)

a podpis **vlastnou rukou.**

*So srdečným pozdravom*

(voľný riadok)

a podpis **vlastnou rukou.**

**7. Prílohy:**

* heslo napíšeme štyri riadky pod posledným riadkom textu žiadosti vľavo dolu.

Príloha

Ak prikladáme viac príloh:

Prílohy

Maturitné vysvedčenie

Životopis



Lydia Povrazníková, Socovská 642, 900 67 Láb

Gymnázium Ľudovíta Štúra

Štúrova 3

036 01 Martin

Láb

17. 05. 2010

Žiadosť o prijatie do pracovného pomeru

Vzhľadom na Váš inzerát s ponukou pracovného

miesta v denníku Martinské hlasy z 15. Mája 2010 prosím

o prijatie na voľné miesto (*špecializácia miesta, postu*) na

Vašej škole.

Nastúpiť by som mohla 1. 9. 2010. V prípade

Vášho záujmu prosím o skorú odpoveď.

S pozdravom

Prílohy

Maturitné vysvedčenie

Životopis

**Životopis** patrí medzi písané útvary oficiálnej komunikácie. Do administratívneho štýlu patrí **úradný životopis**, ktorý prináša pravdivé fakty o životnej ceste autora. Slúži ako príloha iných písomností, napr. žiadosti, prihlášky a pod.

**Beletrizovaný životopis** (literárno-umelecký) životopis, ktorý využíva umelecké výrazové prostriedky, ale vychádza z objektívnych faktov (zahmlieva ich, obrazne sa o nich vyjadruje). Zachytáva vlastný život autora alebo inej osoby. Na rozdiel od úradného životopisu sa v ňom uplatňuje aj **fantázia** a **fikcia.** Využíva predovšetkým **opisný** a**informačný slohový postup –** opis, charakteristiku, údaje zo života – niektoré dôležité fázy života môžu byť aj prerozprávané (**rozprávací slohový postup**).

**JAZYKOVÝ SYSTÉM**

**Systém:** jazyk

**Podsystém:** jazyková rovina

1. **zvuková**, základná jednotka: **hláska**; najmenšia nedeliteľná jednotka zvukovej stránky jazyka, ktorá sa vyslovuje ustáleným spôsobom – hláska realizovaná v reči sa nazýva **fonéma,** písaná podoba sa nazýva **graféma**; jazykovedná disciplína: **fonetika**/hláskoslovie, **fonológia.**
2. **morfologická/tvarová**, základná jednotka: **tvar/gramatický tvar**; najmenšia časť slova, ktorá má význam alebo funkciu sa nazýva **morféma**; jazykovedná disciplína: **morfológia/tvaroslovie.**
3. **syntaktická/skladobná**, základná jednotka: **veta**; najmenšia jednotka sklad/**syntagma**; jazykovedná disciplína: **syntax/skladba.**
4. **lexikálna/významová**, základná jednotka: **slovo/lexéma**; jazykovedná disciplína: **lexikológia/**náuka o slove.
5. **štylistická;** základná jednotka: **štyléma;** jazykovedná disciplína: **štylistika**; prijíma štylisticky príznakové jednotky z ostatných jazykových rovín.



**ZVUKOVÉ JAZYKOVÉ PROSTRIEDKY**

Systém hlások v slovenčine

* samohlásky, dvojhlásky
* spoluhlásky

Diakritické znamienka

Interpunkčné znamienka

Spodobovanie

Výslovnosť spoluhláskových skupín



**LEXIKÁLNE JAZYKOVÉ PROSTRIEDKY**

Slovo

Slovná zásoba, lexika

Slovníky

Obohacovanie slovnej zásoby

**ZVUKOVÉ JAZYKOVÉ PROSTRIEDKY**

**Jazykoveda** je náuka o jazyku, jeho štruktúre, vzťahu jazyka k mysleniu a k spoločnosti z hľadiska súčasného stavu i z hľadiska historického vývinu. **Zvukovou rovinou jazyka** sa zaoberá **fonetika a fonológia.**

**SYSTÉM HLÁSOK**

**Hlásky** (zvukové jednotky) sa podieľajú na výstavbe morfému, slabík, slov, teda významových jednotiek jazyka.

Hlásky delíme na **samohlásky, dvojhlásky** a **spoluhlásky.**

Keď vyslovíme **samohlásku**, počujeme **tón.** Tón sa vytvára v ústnej rezonančnej dutine. Do výdychového vzduchového prúdu, v ktorom sa rozkmitajú hlasivky, sa nepostaví ako prekážka žiaden rečový orgán. Rozdiel medzi zvukom jednotlivých samohlások závisí od otvorenosti ústnej dutiny, od výšky miesta tvorenia zvuku a pod. Vyslovujeme: **a, ä, e, i, o u**alebo **á, é, í, ó, ú.** Výslovnosť dlhej samohlásky trvá približne dvakrát dlhšie než krátkej.

**Dvojhlásky** sú spojením dvoch samohlások v jednej slabike: **ia, ie, iu, ô.** V slovenčine majú z hľadiska dĺžky rovnaké vlastnosti ako **dlhé samohlásky.**

Keď vyslovíme **spoluhlásku**, počujeme **šum.** Do výdychového prúdu sa ako prekážka postaví napr. podnebie a jazyk (**ť**), pera a zuby (**v**). Ak sa do výslovnosti zapoja navyše aj hlasivky, vyslovíme **znelé spoluhlásky** (**b, d, ď**...). Ak ostanú hlasivky v pokoji, vyslovíme **neznelé spoluhlásky** (**p, t, ť**...). Niektoré spoluhlásky sa ozvučujú v nosnej rezonančnej dutine (**m, n**) a majú nosové zafarbenie, iné vznikajú v hrdelnej rezonančnej dutine (**k, h, ch**). Niektoré sú natoľko zvučné, že dokážu, podobne ako samohlásky, vytvárať slabiky – sú **slabikotvorné** (**r, l, ŕ, ĺ**).

| **Diakritické** (rozlišovacie) **znamienka** | dĺžeň (á)  mäkčeň (č)  dve bodky (ä)  vokáň (ô) |
| --- | --- |
| **Interpunkčné** (rozdeľovacie) **znamienka** | apostrof  bodka  bodkočiarka  čiarka  dvojbodka  lomka  otáznik  tri bodky  výkričník  zátvorky  pomlčka  spojovník  úvodzovky |

| **Samohlásky**  Všetky samohlásky sú tóny a sú **slabikotvorné** (v slove je najmenej toľko slabík, koľko je v ňom samohlások) | | **krátke** | | **a, ä, e, i (y), o, u** |
| --- | --- | --- | --- | --- |
| **dlhé** | | **á, é, í (ý), ó, ú** |
| **Dvojhlásky** | | **ia, ie, iu, ô** | | |
| **Spoluhlásky** | **podľa tvrdosti** | **tvrdé** | | **d, t, n, l, k, g, h, ch** |
| **mäkké** | | **ď, ť, ň, ľ, dž, č, ž, š, dz, c, j** |
| **obojaké** | | **b, p, m, r, s, v, z, f** |
| **podľa znelosti** | **párové** | | **nepárové** |
| **znelé** | **b, d, ď, g, dz, dž, h, v, z, ž** | **m, n, ň, l, ľ, ĺ, r, ŕ, j** |
| **neznelé** | **p, t, ť, k, c, č, ch, f, s, š** |

**SPODOBOVANIE**

Výslovnosť a písanie znelých a neznelých spoluhlások v susedstve iných hlások sa mení, nastáva **znelostná asimilácia spoluhlások (spodobovanie).**

**Zásady spodobovania**

Ak sa stretnú vedľa seba dve spoluhlásky, z ktorých prvá je znelá a druhá neznelá, znelá spoluhláska sa zvukovo prispôsobí neznelej.

| **Píšeme** | **Vyslovujeme** |
| --- | --- |
| znelá + neznelá | (pre**t**pis) |
| d + p |
| pre**d**pis |

Ak sa stretnú vedľa seba dve spoluhlásky, z ktorých prvá je neznelá a druhá znelá, neznelá spoluhláska sa zvukovo prispôsobí znelej.

| **Píšeme** | **Vyslovujeme** |
| --- | --- |
| neznelá + znelá | (pro**z**ba) |
| s + b |
| pro**s**ba |

Ak sa jedno slovo končí neznelou spoluhláskou a druhé sa začína znelou spoluhláskou alebo samohláskou, neznelá spoluhláska sa zvukovo prispôsobí znelej.

| **Píšeme** | **Vyslovujeme** |
| --- | --- |
| neznelá → zne-  lá/samohláska | (pe**z** vrčí)  ͝ |
| s + v |
| pe**s** vrčí |

Ak sa jedno slovo končí znelou spoluhláskou a druhé sa začína neznelou spoluhláskou, znelá spoluhláska sa zvukovo prispôsobí neznelej.

| **Píšeme** | **Vyslovujeme** |
| --- | --- |
| znelá → neznelá | (je**š** spí)  ͝ |
| ž + s |
| je**ž** spí |

**Zdvojené spoluhlásky** *dd, kk, nn, rr, šš, tt, zz....* vyslovujeme ako jednu dlhšiu spoluhlásku.

Ako zdvojené spoluhlásky >c, >č sa vyslovujú spoluhláskové skupiny *ts, ds, tc, dc, tč, ťč, dč, čš* (Bytča – biča)*.*

Spoluhláskové skupiny *stn, stň, zdn, zdň, šdn, žtn, stl, stk, tkn* sa vyslovujú tak, ako sa píšu (šťastný, prázdniny...).

Ak po spoluhláskovej skupine *ds, ts, zs* nasleduje spoluhláska, vyslovujeme jednoduché c, s (kamarácki, ľuckí).

**LEXIKÁLNE JAZYKOVÉ PROSTRIEDKY**

**Slovo** – základná formálna a významová jednotka **s ustáleným významom a ustálenou grafickou i zvukovou formou.** Slovo(lexéma) je nositeľom **lexikálneho (vecného) významu**, pomenúva, označuje predmety a javy, ktoré nás obklopujú. **Slovo** má schopnosť zastúpiť vec z reálneho sveta – nemusíme nakresliť alebo ukázať strom, stačí povedať slovo *strom.*  Ak prijímateľ hovorí tým istým jazykom, pochopí našu informáciu. Slovo zastupuje reálne predmety, preto sa stáva **jazykovým znakom.**  Jazykový znak má zvukovú (formálnu) a významovú stránku.

Slovo *strom* pomenúva všetky drevnaté rastliny s kmeňom a korunou. Človek pozoroval vlastnosti drevín toho istého druhu a v svojej mysli si vytvoril predstavu stromu – vytvoril si **pojem.** Pojem je základná forma myslenia spoločná pre všetkých ľudí s rovnakou skúsenosťou bez ohľadu na reč, ktorou hovoria.

Pojem vzniká zovšeobecnením (abstrakciou) podstatných vlastností triedy rovnocenných predmetov (napr. drevín toho istého druhu), ktoré ľudia odpozorovali v realite.

Vzťahy medzi objektívnou realitou (1) **predmet**, myšlienkovou oblastou (2) **pojem** a jazykovou oblasťou (3) **slovo** znázorňuje **sémantický trojuholník.**

**2**

***pojem***

(zovšeobecnenie)



**3 1**

***slovo predmet***

(pomenovanie) (existujúci v realite)

**Funkcie slova:**

* **pomenovacia** (napr. chlapec – nedospelá osoba mužského pohlavia)
* **syntaktická** (napr. slovo chlapec môže byť vo vete podmetom, predmetom....)

**TRIEDENIE SLOV**

**2. Členenie slov na základe počtu slov**

* **Jednoslovné pomenovanie –** pri ktorých sa jeden lexikálny význam pomenúva jedným slovom, napr. *hodiny, vrana...*
* **Viacslovné pomenovanie –** pri ktorých sa jeden lexikálny význam pomenúva viacerými slovami. Takéto viacslovné pomenovania nazývame **ustálené slovné spojenia.** Pomenúva jeden lexikálny význam ako celok, nedá sa rozdeliť, dokonca z neho nemôžeme ľubovoľne niektoré slovo vynechať bez straty lexikálneho významu. *Napr. kurie oko, hádzať hrach na stenu.*

*Medzi ustálené slovné spojenia patria:*

* **Združené pomenovania** – sú také ustálené spojenia, ktoré nemajú expresívny charakter. Väčšina plní v jazyku funkciu termínov. *Napr. šijací stroj, Slovenská republika..*. Niektoré môžeme nahradiť jedným slovom napr. Slovensko... Vtedy hovoríme o **univerbizácii.**  Opačný postup sa nazýva **multiverbizácia** (jednoslovné pomenovanie nahradím viacslovným)
* **Frazeologizmy (frazeologické jednotky)** – ustálené slovné spojenia s obrazným a nerozložiteľným významom, ktorý je často expresívny. *Napr. vziať nohy na plecia...*
* **Idiomy** sú také ustálené slovné spojenia, ktoré už nemôžeme rozdeliť ani z významovej, ani formálnej stránky, *napr. od buka-do buka, lážo-plážo...*
* **Príslovia**
* **Porekadlá**
* **Pranostiky**
* **Prirovnania**

**DYNAMIKA SLOVNEJ ZÁSOBY**

**Slovná zásoba** ako otvorený súbor slov sa spomedzi všetkých jazykových zložiek najrýchlejšie mení a vyvíja, citlivo reaguje na zmeny v spoločnosti. Má pevný základ, ktorý nazývame jadro slovnej zásoby.

**Jadro slovnej zásoby (základný slovný fond)** je tá časť, ktorá sa najmenej podriaďuje zmenám. Je stála a vyvíja sa pomaly. Tvoria ho najpoužívanejšie, najstaršie, základové, neodvodené slová, domáce alebo zdomácnené slová.

Na okraji slovnej zásoby sa nachádzajú **zastarané slová**  (historizmy (pomenúvajú jav, ktorý už zanikol), archaizmy (nahradili ich nové pomenovania)). Iné slová označujú nové predmety a javy skutočnosti, sú odrazom vývoja spoločnosti. Nazývame ich **neologizmy.**

Základným spôsobom obohacovania významu slov je **prenášanie významu na základe vonkajšej podobnosti** (zebra – zviera, prechod pre chodcov) alebo **na základe vnútornej príbuznosti** (napr. judáš – zradca)

**ČLENENIE SLOVNEJ ZÁSOBY**

Slovná zásoba sa podľa geografického a sociálneho používania člení na:

* 1. **slovnú zásobu národného jazyka**, ktorú tvorí súbor všetkých slov daného jazyka. Najdôležitejšia a najpočetnejšia je **slovná zásoba spisovného jazyka** a **nárečová slovná zásoba.** Podľa J. Mistríka slovná zásoba slovenského jazyka v doteraz známych slovníkoch obsahuje cca 150 000 slov.
  2. **individuálnu slovnú zásobu,** ktorú tvorí súbor slov jednotlivca. Závisí od množstva faktorov (vek, vzdelanie...). Môže byť **aktívna** (slová, ktoré jednotlivec nielen pozná, ale aj aktívne používa) a **pasívna** (slová, ktoré jednotlivec síce pozná, ale ich v komunikácii nepoužíva).

Slovná zásoba zo štylistického hľadiska sa člení:

* + 1. **štylisticky bezpríznakové (neutrálne slová)** - možno ich použiť v ktoromkoľvek jazykovom prejave, v ktoromkoľvek jazykovom štýle. Patria do jadra slovnej zásoby (*napr. koberec, dom, písať...)*
    2. **štylisticky príznakové (zafarbené) slová** - uvedomujeme si pri nich ich zviazanosť s určitým typom textov *(napr. kacelarizmy s administratívnymi textami..)*

**Systém slovnej zásoby**

* ČLENENIE PODĽA LEXIKÁLNEHO VÝZNAMU A PODĽA VZŤAHU MEDZI ICH LEXIKÁLNYMI VÝZNAMAMI
* **Jednovýznamové slová,** ktoré pomenúvajú len jednu skutočnosť, označujú práve jeden význam (napr. vlastné mená, odborné názvy... *dusík, Slovensko*, ale aj *váza, peniaze*...)
* **Viacvýznamové slová,** ktoré pomenúvajú viacero rôznych skutočností, majú viacero významov. Mnohoznačnosť slov nazývame **polysémia.**

Viacvýznamové slová majú **základný, prvotný význam** a **odvodený, druhotný význam** *(napr. matka – žena vo vzťahu k dieťaťu, matka – včelia kráľovná)*

* **Synonymá –** rovnoznačné slová, ktoré majú rôznu formu, ale rovnaký význam *(napr. utekať, bežať...).*

Synonymá tvoria tzv. **synonymické rady** (skladajú sa z viac ako dvoch synoným).

* **Antonymá (opozitá) –** protikladné slová, slová s opačným významom *napr. kupovať – predávať.*
* **Homonymá** – rovnozvučné slová *(napr. matka, koruna...).*
* ČLENENIE PODĽA ZARADENIA DO JAZYKOVÝCH ŠTÝLOV
  + **HOVOROVÝ ŠTÝL - hovorové slová** *(maturita, zasadačka, jednorazovka...),* **profesionalizmy***(očiar, hasák, šnek...)*
  + **NÁUČNÝ ŠTÝL – odborné slová, termíny – domáce** *(primkýnanie, kyselina sírová),* **internacionálne** *(faktúra),* **zmiešané** *(rezonančná skriňa)*
  + **UMELECKÝ ŠTÝL - knižné slová** – nevšedné slová *(bázlivý, žertva, riava..),* **poetizmy** básnické slová *(kdes´, luna, jak, vesna...)* **okazionalizmy** (príležitostné slová) *(špatnokrásny),* **biblizmy** *(farizej, manna, stigma...)*
  + **PUBLICISTICKÝ ŠTÝL – publicizmy, žurnalizmy,** módne slová (politikum, progres, balík opatrení...) **termíny** *(dementi, komuniké)* **knižné slová** *(politiku, progres, manipulátor)*
  + **VŠETKY JAZYKOVÉ ŠTÝLY – neutrálne slová**, slová bez štylistického príznaku *(otec, písať, voda...)*
* ČLENENIE PODĽA POVODU
  + **domáce slová -** majú domáci pôvod *(zbojník, noha, stolička...)*
  + **cudzie slová -** prebrali sa a v súčasnosti sa aj preberajú z cudzích jazykov. Kedysi to boli hlavne latinské slová, v súčasnosti anglické. Môžu byť **zdomácnené** (už ich nepociťujeme ako cudzie *(vercajk, gang...)* alebo **medzinárodné slová (internacionalizmy)** - vyskytujú sa vo viacerých rozdielnych jazykoch *(napr. aliancia, substantívum...)*
* ČLENENIE PODĽA SPISOVNOSTI
  + **spisovné slová** - sú kodifikované v normatívnych príručkách
  + **nespisovné slová** - slová, ktoré sa používajú len obmedzene. Patria sem **nárečové slová (dialektizmy) –** slová zemepisných nárečí**, slangové slová** (vznikajú často deformáciou známych slov, používa ich istá spoločenská alebo záujmová skupina), **profesionalizmy** (používa ich istá profesia), **argot** (tajná šifrovaná reč, v ktorej sa známe slová používajú v kontexte, ktorému nezasvätený človek nerozumie)
* ČLENENIE PODĽA DOBY POUŽÍVANIA (DOBOVOSTI)
  + **neologizmy** - novovzniknuté slová alebo spojenia slov *(výpočtová technika, mobil, dlhopis)*
  + **historizmy** – predmet, ktorý slovo pomenúvalo, zanikol *(zlatka, groš, dvoran, pionier)*
  + **archaizmy** – predmet ešte existuje, ale vytvorili sme si preň nový výraz *(temnica – väzenie, lajblík – vesta)*
  + **zastarané slová** – predmet ešte existuje, vytvorili sme si preň nový výraz, ale malá časť užívateľov jazyka používa starý výraz *(knihovňa – knižnica, pľac – námestie, bukréta – kytica)*
* ČLENENIE PODĽA EXPRESÍVNOSTI
  + **zdrobneniny (deminutíva)** *napr. rúčka, nožička*
  + **eufemizmy** (majú zjemňujúci význam) *napr. zaspať namiesto zomrieť*
  + **hypokoristiká -** lichotivé slová s príznakom maznavosti *napr. ocinko*
  + **pejoratíva -** hanlivé, expresívne slová, vyjadrujú záporný, pohŕdavý alebo odsudzujúci postoj
  + **augmentatíva -** sú opakom deminutív, majú zveličujúci význam *napr. hlavisko, psisko*
  + **dysfemizmy -** sú opakom eufemizmov, zveličované, nadsadené zdôrazňovanie zápornej vlastnosti alebo nedostatku *napr. ty teľa*
  + **vulgarizmy -** hrubé, neslušné výrazy

**SLOVNÍKY**

Slovník predstavuje súhrnné spracovanie a obyčajne abecedné usporiadanie slovnej zásoby alebo informácií z jednotlivých odborov v knižnej príručke.

Poznáme dva základné typy slovníkov:

* 1. **Encyklopedické slovníky -** hovorí sa v nich v skratke o veciach, zvieratách, ľuďoch, vlastnostiach, o rozličných prírodných a spoločenských úkazoch. Jednotlivé heslá sú usporiadané abecedne. *Napr. Filozofický slovník, Encyklopédia Slovenska.*
  2. Jazykové slovníky - delia sa na:
  + **Výkladové slovníky** - nájdeme v nich odborný opis slovnej zásoby. *Napr. Slovník slovenského jazyka, KSSJ, Slovník súčasného slovenského jazyka*
  + **Pravopisné slovníky** sú jednými z najrozšírenejších slovník. Zachytávajú pravopisnú podobu slov daného jazyka. V slovenčine sú to *Pravidlá slovenského pravopisu*.
  + **Synonymické slovníky -** uvádzajú čo najúplnejší počet synonymických výrazov k jednému heslu. *Synonymická slovník slovenčiny, Malý synonymický slovník*
  + **Frazeologické slovníky** - obsahujú frazeologické jednotky a výklad ich vecného významu. *Malý frazeologický slovník*
  + **Terminologické slovníky** obsahujú odborné výrazy z rozličných vedeckých disciplín a výklad ich vecného významu. *Slovník jazykovedných termínov.*
  + **Slovníky cudzích slov -** ich veľkú časť tvoria termíny a výklad ich vecného významu. *Slovník cudzích slov, Krátky slovník cudzích slov*
  + **Slovník správnej výslovnosti -** vysvetľujú, ako sa slová vyslovujú. *Pravidlá slovenskej výslovnosti*
  + **Prekladové jazykové slovníky -** sú zvyčajne dvojjazyčné
  + **Etymologický slovník -** vysvetľuje pôvod a vývin jednotlivých slov. *Napr. tvor - útvar - potvora, vznikli z toho istého základu*
  + **Paronymický slovník -** obsahuje slová z formálnej stránky veľmi blízke, ale odlišujúce sa svojím významom, *napr. pred - vpred, oba - obal - obar - obor*
  + **Frekvenčný slovník -** informuje nás, ako často sa slová v reči opakujú. Slová sú usporiadané podľa frekventovanosti. Na prvom mieste sú slová a, byť, v, na, sa, ten, on, že, z, ako...
  + **Retrográdny slovník -** má slová usporiadané podľa abecedy, ale od konca. *Napr. čadič, riadič, ladič, hladič, chladič, sladič, sadič...*
  + **Morfematický slovník -** skúma morfematickú štruktúru jednotlivých slov.

Ďalšie rozlične zamerané slovníky sú napr. **slovníky skratiek, vlastných mien, slangových slov, slovníky prísloví a porekadiel, obrázkové slovníky.**

**OBOHACOVANIE SLOVNEJ ZÁSOBY**

Zmeny v slovnej zásobe nastávajú nielen pohybom slov medzi centrom a periférnou vrstvou, ale aj je obohacovaním, teda tvorením nových slov, pretváraním aj preberaním slov a tvorením viacslovných a nepriamych obrazných pomenovaní.

**OBOHACOVANIE SLOVNEJ ZÁSOBY**

* + 1. **Tvorenie slov**
* **odvodzovanie** (pomocou predpony a prípony) *napr. na-zývať, múr-ik*
* **skladanie** *napr. zemepis, vodovod, zemeguľa*
  + 1. **Pretváranie slov**
* **skracovanie**

**Administratívne skratky** – *napr., resp., č., atď., str.* (píše sa za nimi vždy bodka, vyslovujú sa neskrátene)

**Iniciálové skratky** – tvoria sa z iniciál (začiatočných písmen) združeného pomenovania napr. **z**ákladná **š**kola **ZŠ** alebo zo začiatočných písmen viacslovných vlastných mien – **S**lovenská **r**epublika **SR.** Iniciálové skratky sa neskloňujú. Čítajú sa ako písmená v abecede (zéeš, eser...). Píšeme ich veľkými písmenami a nepíšeme za nimi bodku.

**Skratkové slová –** vznikajú zo začiatočných písmen alebo slabík viacslovných pomenovaní. **Slov**enská **naft**a – Slovnaft, **Info**rmatizačný **vek** – Infovek. Nečítame ich ako písmená v abecede, ale ako slová. Môžeme ich skloňovať. Pri skloňovaní slov písaných veľkými písmenami napr. TANAP, SĽUK... píšeme spojovník. (v SĽUK-u, so SĽUK-om, v TANAP-e)

**Ustálené značky –** sú dohovorené ustálené symboly na označovanie meracích jednotiek a chemických prvkov, peňažnej meny, štátnych poznávacích značiek áut. *Napr. km, m, €, ml*

* **univerbizácia** (namiesto dvoch slov jedno) *minerálna voda – minerálka, panelový dom – panelák*
* **multiverbizácia** (namiesto jedného slova viac slov) *navštíviť – vykonať návštevu*
  + 1. **Tvorenie viacslovných pomenovaní**
* **združené pomenovania** (majú základný význam, skladajú sa z viacerých slov, ale pomenúvajú iba jeden objekt) *Slovenská republika, prvosienka jarná, akciová spoločnosť...*
* **frazeologizmy** (ustálené slovné spojenia, ktoré majú obrazný význam) *zub času, koleso dejín, stojí ako soľný stĺp, sladký ako med...*
  + 1. **Tvorenie nepriamych pomenovaní**
* **pomocou metafory** (prenesenie pomenovania slova na základe vonkajšej podoby s iným predmetom) *hviezda – celebrita, oko – oko na sieti* ; druhom metafory je **personifikácia**
* **pomocou metonymie** (prenesenie významu na základe vnútorných súvislostí medzi dvoma predmetmi, javmi) *vzťah autor – dielo – číta Hviezdoslava; celok – časť – zašiť rukáv – dieru na rukáve; materiál – výrobok – chodí v hodvábe – má šaty z hodvábu*
  + 1. **Preberanie slov** – slovenčina preberá slová z cudzích jazykov, ak chýba domáci výraz *(snoubord, klonovať)*, domáci výraz je dlhší *(podporovateľ – sponzor)*, potreba internacionálneho odborného slova *(aorta namiesto srdcovnica)* , prestížnosť cudzieho výrazu *(supermarket, šou, imidž...)*.